
Styrets beretning 2020-2022 


[bookmark: _Toc114065519]Forord 
Vi ser tilbake på de to siste årene med stolthet. Akademikerne har, sammen med medlemsforeningene oppnådd, viktige gjennomslag i prioriterte saker over tid. Dette arbeidet er langsiktig og krever at vår politikk blir synliggjort overfor sentrale beslutningstakere.
Våre medlemsforeninger har igjen hatt den sterkeste medlemsveksten på arbeidstakersiden. Veksten betyr at vi i jubileumsåret kan feire at vi sammen runder 250 000 medlemmer. 
Akademikerne har jobbet gjennom hele koronapandemien for å finne fleksible løsninger til beste både for samfunnet og den enkelte arbeidstaker. Vi har sørget for at permitterte og ledige har mulighet til å studere og at tilbudet om etter- og videreutdanning er bedre tilpasset høyt utdannede. Vi har fått gjennomslag for viktige endringer i regelverket for hjemmekontor som styrker arbeidstakernes HMS og arbeidstidsbestemmelser. Vi har lykkes med å snu regjeringens holdning til innleie, fra totalforbud til en forskriftsregulert adgang til innleie på enkelte områder. Akademikerne har også lykkes med å få forbedret opsjonsskatteordningen som kan hjelpe flere bedrifter i en oppstartsperiode. 
Fortsatt står vi i krevende tider. Vi kom oss knapt igjennom koronakrisen før energikrisen var et faktum og Russland invaderte Ukraina. Dette påvirker hele samfunnet. Høyere priser og stigende renter gir uro. Samtidig har arbeidsledigheten sunket siden koronakrisen og det er arbeidstakers marked. 
De siste års kriser har vist oss viktigheten av den norske modellen. Akademikerne posisjon som hovedorganisasjon er styrket i denne perioden. Ved å være en konstruktiv aktør har vi, sammen med myndighetene og de andre partene i arbeidslivet, bidratt til å peke på utfordringer og finne gode løsninger. Det har både hjulpet oss gjennom krisene og styrket det norske arbeidslivet, næringslivet og utdanningssektoren. 
På tariff-feltet har partene vært fleksible og inngått koronaavtaler til de ansattes og samfunnets beste. Gjennom hovedoppgjøret 2022 er også tariffavtalene i offentlig sektor utviklet videre. 
Høyt utdannede er helt sentrale for gjennomføringen av det grønne skiftet og viktige premissleverandører for vårt moderne og inkluderende samfunn.  
. 
- Lise Lyngsnes Randeberg, konstituert leder for Akademikerne - 

[bookmark: _Toc114065520]1. Styret og styrets arbeid
[bookmark: _Toc114065521]1.1 Styrets sammensetting
På rådsmøtet 21. oktober 2020 ble følgende valgt til styre for Akademikerne: 
· Leder: Kari Sollien, Den norske legeforening
· Nestleder: Lise Lyngsnes Randeberg, Tekna
Styremedlemmer (vara): 
· Dagfinn Svadberg Hatløy, Naturviterne (Jan Inge Eidem, Samfunnsøkonomene)
· Mette Talseth Solnørdal, Econa (Rita Helgesen, Norsk Lektorlag)
· Merete Nilsson, Samfunnsviterne (Bent Aaby, Arkitektenes fagforbund)
· Håvard Holm, Juristforbundet (Anne-Karin Rime, Den norske legeforening)
· Håkon Kongsrud Skard, Norsk psykologforening (Vidar Hansen, Tekna)
Dagfinn Svadberg Hatløy trakk seg som styremedlem i mars 2021 grunnet jobbskifte. Gjennom er suppleringsvalg 8. april 2021 ble Jan Inge Eidem (Samfunnsøkonomene) valgt som nytt styremedlem. Morten Wedege (Naturviterne) ble valgt som nytt varamedlem. 
Vidar Hanssen og Rita Helgesen trakk seg i september 2021 som varamedlemmer for hhv Skard og Solnørdal. Gjennom suppleringsvalg 20. oktober 2021 ble Lars Olav Grøvik (Tekna), valgt som nytt varamedlem for Skard og 6. desember 2021 ble Helle Christin Nyhuus (Norsk Lektorlag), valgt inn som nytt varamedlem for Solnørdal. 
Styreleder Kari Sollien gikk av som leder i Akademikerne 2. november 2021. Lise Lyngsnes Randeberg var fungerende leder fra 2. november 2021 til 6. desember 2021. Lyngsnes Randeberg ble på styremøte 6. desember konstituert som leder frem til ordinært rådsmøte i Akademikerne oktober 2022. 
Mette Talseth Solnørdal trakk seg som styremedlem i desember 2021 grunnet jobbskifte. 
Styret foretok suppleringsvalg til styret 20. januar 2022. Anne-Karin Rime (Den norske legeforening) og Morten Boland Jørgensen (Econa) ble valgt til nye styremedlemmer. Helle Christin Nyhuus ble da vara for Morten Boland Jørgensen og 23. mars ble Heming Olsen- Bergem (Den norske tannlegeforening), valgt som varamedlem for Anne-Karin Rime. 
Pr. 16.09. 2022 består styret av Lise Lyngsnes Randeberg (konstituert leder), Håvard Holm, Jan Inge Eidem, Merete Nilsson, Håkon Kongsrud Skard, Anne-Karin Rime og Morten Boland Jørgensen. 
Valgkomiteen har i perioden bestått av Geir Riise, Den norske legeforening, Camilla Hansen Steinum, Den norske tannlegeforening, Line Henriette Holten, Tekna og Magne Skram Hegerberg, Juristforbundet.
[bookmark: _Toc114065522]1.2 Styrets arbeid
Styret har arbeidet ut fra Styrets plan 2021-2022 (vedtatt 21 januar 2021) og budsjettert årlig innenfor rammen vedtatt av Rådet. Styret har mottatt regnskapsrapporter fra sekretariatet hvert kvartal.
Styret har i løpet av 2021 og 2022 avholdt 19 styremøter og pr. 16.09.22 behandlet 138 protokollførte saker. Sakstypene har et stort spenn og speiler styrets ulike funksjoner som strategisk organ for politikkutvikling og politisk påvirkning, høyeste organisatoriske nivå mellom rådsmøtene og kontrollorgan for den interne driften. Dette omfatter blant annet høringsinnspill og andre innspill til sentrale politiske prosesser, strategi og statusnotater knyttet til styrets plan, valg til styret og interne økonomi- og virksomhetsrapporter. 
I perioden er det nedsatt en rekke styringsgrupper utgått fra styret som har fått ansvar for å følge en særskilt prosess tett. Dette gjelder Sysselsettingsutvalget, Fougnerutvalget, Sykehusutvalget og Råd for rettferdig omstilling. 
Akademikerne møter jevnlig i Stortinget i forbindelse med komitehøringer og ved kontakt med partigrupperinger i relevante spørsmål. Det gjennomføres jevnlig møter om prioriterte tema med relevante departement og med regjeringen. Akademikerne har i 2021 og 2022 levert en rekke høringsuttalelser og innspill til politiske prosesser (vedlegg 5).
Styret har årlig evaluert styremøtene og eget arbeid. Generelt gir både styremedlemmer og observatører uttrykk for godt samarbeid og tilfredshet med både forberedelser, ledelse og gjennomføring av styremøtene.
[bookmark: _Toc114065523]1.3 Satsingsområder i 2021 og 2022
Med utgangspunkt i idegrunnlaget jobber Akademikerne som hovedorganisasjon bredt politisk for å få gjennomslag for politiske løsninger som ivaretar akademikeres behov. Akademikerne har utdypet sin politikk gjennom en rekke policy-notater (vedlegg 1).
Styret har besluttet 11 prioriterte områder for styreperioden.  Dette er områder som er blitt viet særlig oppmerksomhet og som gjenspeiles i ressursbruk og arbeidet, både i styret og i Akademikernes sekretariat. 
1. [bookmark: _Toc114065524]Praktiseringen av frontfaget, frontfagets rolle og innretning
Styret har hatt en grundig gjennomgang og vurdering av frontfagsmodellens oppbygging og utfordringene knyttet til modellen i ulike sektorer. Akademikerne mener at modellen ikke praktiseres etter intensjonen. Tariffområdene binder seg for tett opp til det økonomiske resultatet i partene i tariff-forhandlingene i frontfaget (LO-NHO). 
Akademikerne har i stor grad bidratt til en viktig debatt rundt praktiseringen av modellen, særlig gjennom våren 2022. Akademikernes leder brakte tema opp på møte i regjeringens kontaktutvalg. Grunnlaget for innspillet var “Akademikernes prinsipper for inntektsoppgjørene 2022”. Frontfaget var også et sentralt tema på Akademikernes vinterkonferanse 10. februar 2022 hvor de ulike partene var invitert til å diskutere modellen. 
Akademikerne har lagt vekt på praktiseringen av frontfaget gjennom vårens tariffoppgjør i de ulike tariffområdene, i kontakt med media og også på ulike konferanser og seminarer for medlemmene. Problemstillingene er bragt inn i dialogen med forhandlingspartene og med Riksmekler, og har også vært tema i Teknisk Beregningsutvalg for inntektsoppgjørene (TBU), hvor Akademikerne er medlem.
Akademikerne har vært en synlig aktør og en pådriver for at forhandlingene i de ulike tariffområdene ikke kun skal være en kopi av anslått økonomisk ramme fra frontfagets oppgjør. Akademikerne har hatt dialog med øvrige parter på arbeidstakersiden, og også med frontfagspartene. Den økonomiske rammen for de fleste resultatene i de offentlige tariffområdene endte i hovedsak over frontfagets anslag. Dette er et skritt i riktig retning i form av at de ulike tariffområdene selv må vurdere behov, utfordringer og lønnsevne. 
2. [bookmark: _Toc114065525]Rammebetingelsene for digitalisering og organisering av arbeid skal reguleres og tilpasses et kunnskapsbasert arbeidsliv.
Med pandemien ble hjemmekontor og fjernarbeid helt sentralt i diskusjonene knyttet til digitalisering og organisering av akademikeres arbeidssituasjon. Før pandemien oppga 5-10 prosent av norske akademikere at de regelmessig jobbet hjemmefra. Våren 2022 sier 60 prosent at de ukentlig jobber fra hjemmekontor. Akademikerne har vært toneangivende i arbeidet og har i perioden fått gjennomslag for viktige endringer i regelverket for arbeid i arbeidstakeres hjem som styrker HMS og arbeidstidsbestemmelser. Akademikerne har også satt spørsmålet om yrkesskadebestemmelser på dagsorden og jobber for at yrkesskadereglene ved hjemmekontor og annet fjernarbeid må inngå i en varslet gjennomgang av yrkesskaderegelverket. 
Det partssammensatte Fougner-utvalget leverte våren 2021 NOU 2021:9 «Den norske modellen og fremtidens arbeidsliv». Akademikerne inngikk der i flertallet som foreslo en rekke endringer knyttet til klargjøring av arbeidstakerbegrepet, tydeliggjøring av skillet mellom innleie og entreprise, rettigheter for ansatte i konsern, begrensninger i adgangen til midlertidig tilsetting og behovet for velferdsordninger for selvstendige oppdragstakere. Noen av utvalgets forslag er fulgt opp gjennom vedtak i Stortinget, ytterligere oppfølging er varslet fra regjeringen høsten 2022. 
Regulering av adgang til innleie har vært en viktig sak for styret. Regjeringen sendte et forslag til regelendringer til stortinget i juni 2022. Akademikerne har gått imot en generell innstramming i adgangen til innleie ved arbeid av midlertidig karakter . Et slikt forbud er ikke konsekvensutredet og vil kunne ramme akademikere i konsulent- og rådgivingsbransjen urimelig og utsette disse for usikre, midlertidige ansettelsesforhold. En generell innstramming vil også  bidra til en dårligere tilgang til spesialisert kompetanse med de uheldige samfunnsmessige konsekvenser dette kan medføre. Akademikerne har lykkes med å snu regjeringens holdning fra å foreslå et absolutt forbud til å gå inn for en forskriftsregulert adgang til innleie innen enkelte områder. Dette er foreslått en forskriftshjemmel for lovlig å kunne leie inn helsepersonell og spesialkompetanse. Saken skal behandles i Stortinget høsten 2022.
Universitets- og høyskolesektoren har et vesentlig høyere andel midlertidig ansatte enn arbeidslivet for øvrig. Akademikerne har påpekt at dette er noe man må se i en bred sammenheng – stillingsvernregler, finansieringssystem og institusjonenes kultur må vurderes helhetlig. Forslag til endringer i Universitets- og høyskoleloven er på høring høsten 2022.
3. [bookmark: _Toc114065526]Arbeidsvilkår og velferdsordninger skal tilpasses både samfunnets behov generelt og akademikeres behov
IA-avtalen har vært sentral i perioden. Gjeldende IA-avtale gjelder frem til utgangen av 2022. Akademikerne har våren 2022, sammen med de øvrige hovedorganisasjonene og myndighetene, forberedt en prosess for eventuell reforhandling av avtalen. Pandemien har gjort at en rekke av tiltakene i avtalen er forsinket og man mangler derfor kunnskap og erfaring. 
Det partssammensatte Sysselsettingsutvalget leverte i januar 2021 sin innstilling NOU 2021: 2 Kompetanse, aktivitet og inntektssikring. Akademikernes leder var med i utvalget som kom frem til en rekke felles forslag for å øke sysselsettingsandelen og hindre utenforskap. I oppfølgingen har Akademikerne særlig vektlagt tiltak som kan hindre at unge under 30 år faller ut av utdanning og arbeid, og i denne forbindelse fremhevet at også høyere utdanning må være en mulighet for denne gruppen. 
Akademikerne jobber for likeverdig sikkerhetsnett for yrkesaktive, uavhengig av hvilken tilknytningsform de har til arbeidslivet. Tryggere rammebetingelser for næringsdrivende har også vært viktig en viktig del av dette. Etter påtrykk fra Akademikerne har Arbeids- og inkluderingsdepartementet igangsatt en utredning som skal evaluere og vurdere endringer i de individuelle forsikringsordningene i folketrygdlovens kap. 8 for selvstendig næringsdrivende og frilansere. 
Adgang til studier mens man mottar dagpenger for alle utdanningsgrupper, også de høyt utdannede, har vært en sak Akademikerne har jobbet for i flere år. Styret er svært fornøyd med å ha fått gjennomslag for dette i perioden. 
Akademikerne har deltatt i et partssammensatt utvalg som har lagt frem forslag for å sikre arbeidstakeres feriepengerettigheter. Akademikerne har i denne sammenheng også tatt opp at gjeldende lovgiving kan være i strid med EU-krav om lønnet ferie. 
4. [bookmark: _Toc114065527]En videregående opplæring som forbereder til høyere utdanning
Arbeidet har i hovedsak vært rettet mot arbeidet med og behandlingen av Solberg-regjeringens Fullføringsreform (Meld. St. 21 (2020-2021)). Det har vært særlig viktig å få frem at reformen må inkludere tiltak som bidrar til å gjøre elevene bedre forberedt til høyere utdanning. Meldingen slår blant annet fast at det er «lærernes faglige og pedagogiske kompetanse som er nøkkelen for at hele bredden av elevene og de voksne får realisert sitt potensial», og at «lærere i VGO skal ha tilgang til relevant og nødvendig etter- og videreutdanning.»
Samtidig mener Akademikerne at reformen ikke går langt nok i å sette tilstrekkelig høye formelle krav til lærernes kompetanse. Høyt kvalifiserte lærere og lektorer er avgjørende for elevenes læringsutbytte og for sosial mobilitet. Akademikerne har vært tydelige, i innspill til storting og regjering, på at reverseringen av det såkalte mattekravet til lærerutdanningen og bortfall av kravet om relevant kompetanse i undervisningsfag for de utdannet før 2014 ikke er veien å gå. Akademikerne mener at krav til relevant og høy kompetanse er avgjørende for elevenes læringsutbytte. 
5. [bookmark: _Toc114065528]Et etter- og videreutdanningssystem som ivaretar høyt utdannedes behov for kompetanseutvikling
Etter- og videreutdanning for høyt utdannede har vært prioritert i påvirkningsarbeidet i perioden. Akademikerne er fornøyd med å ha bli lyttet til og at utviklingsarbeidet og tiltakene legger til grunn at tilbudet må være tilpasset arbeidstakernes behov for fleksibilitet og det å kunne kombinere jobb og arbeid. Samtidig er det behov for stadig å jobbe for stadig bedre løsninger.  
Videre har Akademikerne vært en pådriver for at etter- og videreutdanning må ses som en del av finansieringssystemet i UH og ikke baseres på tilskuddordninger, og har langt på vei fått gjennomslag for dette. Regjeringen har, etter påtrykk fra blant andre Akademikerne gjort en gjennomgang av finansieringssystemet i UH, inkludert etter- og videreutdanning. Endelig forslag vil legges frem som del av statsbudsjettet for 2023.
Akademikerne har en god dialog med stortingsrepresentanter og regjering på dette området og deltar på en rekke sentrale arenaer i kompetansepolitikk, blant annet i regjeringens samarbeidsorgan for bransjeprogrammene, råd for kvalitetsprogrammer (Direktoratet for høyere utdanning og kompetanse) og Kompetansepolitisk råd. 
6. [bookmark: _Toc114065529]Styring og finansiering av høyere utdanning og forskning
Akademikerne vil ha et styringssystem som bidrar til kvalitet, som legger gratisprinsippet til grunn og som ivaretar akademisk frihet. Dette har ligget til grunn i en rekke innspill og utspill på området i perioden. Regjeringen har varslet en tillitreform i offentlig sektor. Akademikerne har i møter og innspill til regjeringen understreket at en tillitsreform i offentlig sektor må bidra til at ansattes kompetanse og erfaring brukes mer aktivt i utviklings- og beslutningsprosesser. Både ledere og ansatte må gis tid, rom og tillit slik at de kan bruke sin domenekunnskap, erfaring og faglige skjønn for å utføre samfunnsoppdraget på best mulig måte.
En sterk satsing på forskning og utvikling er avgjørende for å møte de samfunnsutfordringene vi står overfor. Særlig er det behov for å øke næringslivets forskningsinnsats og fremme grønn omstilling. Akademikerne har jobbet for en styrking av virkemidlene for næringslivsrettet forskning og innovasjon, og for at næringslivets investering i FoU skal øke i retning av det langsiktige målet på 2 prosent av BNP. Dette er gjort gjennom innspill og møter med storting og regjering og gjennom å bygge allianser med relevant samarbeidspartene på området. 
Akademikerne har fått gjennomslag for å utvide Grønn plattform – en satsning som retter seg mot konsortier av bedrifter og forskningsmiljøer som går sammen om forskning og teknologiutvikling der ferdige løsninger i markedet er målet. Hensikten er å skape grønne jobber og en mer bærekraftig fremtid.
Studiefinansiering har vært høyt prioritert i perioden. Akademikerne har bidratt sterkt, både gjennom media og politisk arbeid, til å sette dette på dagorden. Både koronapandemien og økte priser på strøm og matvarer har tydeliggjort behovet for økt studiefinansiering. Det var også tema for en av debattene til Akademikerne under Arendalsuka 2022. 
7. [bookmark: _Toc114065530]Rammebetingelser for næringsdrivende som gjør det mer attraktivt for akademikere å starte og drive egen virksomhet
Næringsdrivende er en viktig målgruppe for Akademikerne og det har vært jobbet på flere områder for å forbedre rammebetingelsene for næringsdrivende. Akademikerne har gjennom perioden blant annet jobbet for bedre sykepengerettigheter for selvstendig næringsdrivende og økt skattefradrag for frivillig pensjonssparing for selvstendig næringsdrivende og minstefradrag for selvstendig næringsdrivende. 
Virkemiddelapparatet må innrettes slik at det legges til rette for at flere akademikere søker seg mot entreprenørskap og næringsdrift. Akademikerne har arbeidet for en forbedret opsjonsskatteordning for å hjelpe flere bedrifter på bena i en oppstartsperiode, og har gjennom den nye ordningen langt på vei fått gjennomslag for våre krav.
Både i forbindelse med koronapandemien og strømkrisen har Akademikerne vært i dialog med regjeringen og de øvrige partene i arbeidslivet om rammebetingelser og tiltak over bedrifter ble og blir rammet av krisene. 
8. [bookmark: _Toc114065531]En kompetent kommunal sektor som legger til rette for næringsutvikling, verdiskaping og bærekraftig omstilling
Styret har i perioden satt i gang et arbeid med langsiktig mål om bedre tilgang til akademisk kompetanse for å styrke tjenestetilbudet til innbyggerne og oppgaveløsning i kommunene. Akademikerne har styrket kunnskapsgrunnlaget og gjennom Akademikerpanelet (se kap 1.4) undersøkt mobiliteten til akademikere, preferanser ved skifte av arbeidsgiver og bosted, samt målt interessen for stedsuavhengig arbeid. Akademikerne har satt i gang et FoU-arbeid knyttet til viktigheten av gode fagmiljøer i kommunen. 
Akademikernes undersøkelser har vist at sterke og utviklende fagmiljøer er viktig for å rekruttere og beholde kompetanse. Sammen med KS har Akademikerne foreslått for regjeringen, i møter og skriftlige innspill, at kommunene må eksperimentere med samarbeid med faste partnere og etablere en stimuleringsordning for å styrke fagmiljøer og sikre god oppgaveløsning. Det er også foreslått utprøving av strategisk samarbeid med faste partnere. Forslaget er også spilt inn som et satsningsforslag i statsbudsjettet for 2023 og som pilot i tillitsreformen i offentlig sektor. 
Akademikerne har i innspill til den kommende distriktsmeldingen fra regjeringen, også tatt til orde for at lovpålagte tjenester som fastlege og kommunepsykolog, må være tilstrekkelig finansiert og at det blir innført et lovkrav om tilgang til juridisk kompetanse i kommunene. 

9. [bookmark: _Toc114065532]Akademikerne skal bidra til høy organisasjonsgrad i samfunnet og støtte medlemsforeningene i deres rekrutteringsarbeid.
Akademikerne bidrar som fellesskap til å vise frem viktigheten av å ha et organisert arbeidsliv og fordelene med å være organisert. Det forventes at Akademikerne tar samfunnsansvar utover det rent interessepolitiske. Viljen til å ta samfunnsansvar har over tid bidratt til stabilitet og økonomisk vekst, noe som hele samfunnet tjener på. For at den norske modellen skal virke er det avgjørende at alle parter blir hørt, også de høyt utdannende. Gjennom å fremme medlemmenes interesser overfor relevante myndigheter bidrar Akademikerne til modellens legitimitet.
I perioden fra 2020 til 2022 har Akademikerne vokst med over 23 000 medlemmer. Akademikerne har pr 1. januar 2022 243 293 medlemmer og er med det den tredje største hovedorganisasjonen på arbeidstakersiden. Antall medlemmer vil passere 250 000 i løpet av inneværende år. Andelen kvinner har blitt stadig større i Akademikernes medlemsmasse. Fordelingen mellom kvinner og menn er 46/54. I åtte av 13 foreninger er kvinner i flertall. Akademikerne har også fått over 1 900 nye studentmedlemmer fra 2020 til 2022 og representerer nå over 33 150 studenter.
Akademikerne har sammen med de øvrige hovedorganisasjonene deltatt i et arbeid initiert av Arbeidslivs- og pensjonspolitisk råd (ALPR) som har sett på hva som fremmer og hemmer økt organisasjonsgrad og som har foreslått en rekke tiltak for å øke organisasjonsgrad. Flere av tiltakene er gjenspeilet i Hurdalsplattformen som blant annet dobling av fagforeningsfradraget og øking av kunnskapen om det organiserte arbeidslivet i skole og utdanning. 
10. [bookmark: _Toc114065533]Akademikerne skal styrke sin rolle i trepartssamarbeidet
Styret har hatt som mål at Akademikerne skal ha en tydelig posisjon i trepartssamarbeidet og være synlige i den offentlige debatten. Synlighet er viktig for gjennomslag og for at akademikere i alle sektorer ser at organisasjonen jobber for saker som er viktige for dem. 
Gjennom perioden har Akademikerne vært i mediene med en rekke viktige saker. Frontfaget, studiestøtte, hjemmekontor, opsjonsbeskatning og innleie er blant saker hvor Akademikerne har jobbet systematisk og strategisk. Akademikerne har markert seg gjennom nyhetssaker, kronikker og debatter, og det har bidratt til å få gjennomslag for de politiske sakene og til å være et tydelig alternativ til LO, YS og Unio. 
Medieanalysene indikerer at synligheten har økt fra 2021 til 2022. Antall saker der Akademikerne er omtalt og sitert, er mer enn 50 prosent høyere første halvår i 2022 sammenliknet med samme periode i 2021. 
Medieeksponeringen har gitt Akademikerne sakseierskap på flere områder. På tema hjemmekontor viser medieanalysene at Akademikerne er klart største aktør både i 2021 og 2022. Akademikerne har også nådd tydelig frem i media på andre saker, for eksempel forskningsfinansiering, kompetansebehov i kommunene, og satt dagsorden med å løfte frem den skjeve kjønnsbalansen i de lange helseutdanningene i forbindelse med at søker- og opptakstallene til høyere utdanning ble kjent. 
Arendalsuka er en viktig møteplass for Akademikerne. I 2021 var arrangementet noe nedskalert på grunn av koronapandemien og Akademikerne valgte å ikke arrangere egne debatter. Leder deltok imidlertid i flere debatter om utdanning og arbeidsliv – inkludert i Dagsnytt 18. I 2022 var Arendalsuka tilbake for fullt og Akademikerne hadde egne debatter om studiestøtte og kjønnsbalanse på studier. Leder deltok i flere debatter om arbeidsliv, inkludert i Arbeidslivets toppmøte som var en del av hovedprogrammet. 
Nettsiden, sosiale medier og nyhetsbrev er også viktige kanaler der målet er å nå ut til tillitsvalgte, medlemmer, medlemsforeninger, andre aktører i samfunnslivet og media. 
11. [bookmark: _Toc114065534]Akademikersamarbeidet skal preges av godt samarbeid, åpenhet og dialog
Koronapandemien har reduserte muligheten for fysiske arrangement i styreperioden. Dette har ført til færre muligheter for å møtes og diskutere hvordan samarbeidet kan styrkes. Antallet styremøter har imidlertid gått noe opp som følge av at det er enklere å arrangere kortere digitale møter med bred deltakelse.  
Til tross for at pandemien har begrenset muligheten til å møtes fysisk har Akademikerne lagt vekt på å videreføre og videreutvikle felles arenaer for erfaringsutveksling, læring og diskusjon, blant annet gjennom det årlige Topplederseminaret. Både høstkonferansen og inntektspolitisk konferanse har vært gjennomført med god deltakelse fra foreningene. Høstkonferansen hadde fokus på unge akademikere og de utfordringene de møter i skole og arbeidsliv blant annet som følge av pandemien.
De valgte lederne i medlemsorganisasjonene har sammen med Akademikernes leder etablert en møteplass hvor de møtes jevnlig for å diskutere saker av felles interesse. Generalsekretærene har i perioden også møttes hyppig, primært digitalt. Tema for samtalene har vært både faglig og administrativt. Generalsekretærmøtene har blitt et nyttig fora for å utveksle erfaring og bygge tillit. Foreningene møtes også i rammen av Akademikerpluss-samarbeidet, et samarbeid som forutsetter dialog og en høy grad av åpenhet. 
Sekretariatene samarbeider gjennom ulike fagpolitiske nettverk, nettverk for organisasjonsutvikling og kommunikasjonsnettverk, samt gjennom arbeidsgrupper knyttet til særskilte saker og politisk prosesser. 
[bookmark: _Toc114065535]1.4 Rapporter og undersøkelser
Akademikerne skal fremme kunnskapsbasert politikk og løsninger. Det prioriteres derfor å sette ut oppdrag eksternt på områder hvor kunnskapsgrunnlaget må styrkes. I tillegg gjennomføres ulike spørreundersøkelser i egen regi. Kunnskapsinnhentingen benyttes til politikkutvikling, presenteres på konferanser og seminarer der det er relevant, og danner utgangspunkt for medieoppslag. 
I 2021 ble det gjennomført en utredning om akademikere som vekstgründere, herunder relevante rammevilkår for gruppen (Menon). Rapporten bidrar til kunnskapsgrunnlaget for arbeidet med å styrke rammevilkår for selvstendig næringsdrivende og forbedret tilrettelegging for personer som ønsker å kombinere selvstendig næringsdrift med fast ansettelse. Videre ble det gjennomført en utredning som belyser mobilitet blant Akademikere som så på både geografisk mobilitet og mobilitet mellom sektorer og på tvers av næringer. I forbindelse med det pågående arbeidet med hjemmekontorregelverket har Akademikerne i 2021 og 2022 innhentet tre eksterne juridiske vurderinger. Disse gjelder mulige endringsbehov hhv. i reglene om skatt og yrkesskader på hjemmekontor og ved annet fjernarbeid.  
Akademikerne har etablert et akademikerpanel i samarbeid med Respons analyse. Panelet består av et utvalg personer med høyere utdanning, drøye 1000 respondenter. Generelt er panelet tenkt benyttet til å gi kunnskap om de til enhver tid viktigste politiske spørsmålene for Akademikerne, blant annet som grunnlag til medieutspill. 
[bookmark: _Toc114065536]1.5 Akademikerprisen
Akademikerprisen deles ut årlig under Akademikernes høstkonferanse. I 2021 ble den tildelt veterinær Line Vold i Folkehelseinstituttet og lege og jurist Espen Rostrup Nakstad i Helsedirektoratet. De fikk prisen for å ha vist verdien av tung fagkunnskap kombinert med gode formidlingsevner i en krisesituasjon. 
I 2022 er vinneren fysiker Andreas Wahl. Wahl mottar prisen for sin vitenskapsformidling som over flere år har engasjert barn, unge og voksne. Juryen fremhever blant annet at Wahl er en viktig realfagsambassadør i en tid der naturvitenskaplig kompetanse er mangelvare og at han gjennom sin formidling gjør akademisk kunnskap til allmennkunnskap.
Akademikerprisen gis til akademikere som har utmerket seg med sin forskning, kunnskapsformidling eller bidrag til akademisk frihet. Prisen skal bygge opp Akademikernes identitet og synlighet.

[bookmark: _Toc114065537] 2. Lønn og tariff
[bookmark: _Toc114065538]2.1 Saker som særlig har preget tariffpolitikken i perioden 
Offentlig tjenestepensjon (OFTP)
Partene i offentlig sektor forhandlet i 2018 frem en ny pensjonsløsning med tilhørende overgangsordninger. Premissene for utforming av ny pensjonsløsning fremgår av avtale av 3. mars 2018 inngått mellom Arbeids- og sosialdepartementet, KS, Spekter, Akademikerne, LO, Unio og YS. I mars 2022 startet dialogen mellom staten og partene i arbeidslivet opp igjen for å følge opp gjenstående temaer. Dette dreier seg om AFP-ordningen i offentlig sektor, samt tilpasninger i oftp for personer født i 1963 eller senere og som har særaldersgrense. 
Særaldersgrenser
Akademikerne og de øvrige partene i arbeidslivet har hatt dialog med AID for å få på plass en prosessavtale knyttet til problemstillinger rundt særaldersgrenser. Prosessavtalen ble signert 14. juni, og videre arbeid vil foregå fra høsten 2022. AID ønsker å se regelverket for pensjon for ansatte med særaldersgrenser i sammenheng med spørsmålet om hvilke yrkesgrupper som skal omfattes av særaldersgrenser. Dette har samtlige parter på arbeidstakersiden uttrykt skepsis mot, og viser til avtalen fra 2018 som sier at regelverket for beregning av pensjon skal på plass før videre dialog om omfanget av særaldersgrensene. Arbeidet med regelverket skal være ferdigstilt senest 1. juli 2023. Departementet vil parallelt sette ned en arbeidsgruppe som skal se på fremtidig behov for særaldersgrenser. 
AFP i offentlig sektor
AID har opplyst partene om at regelverket for ny AFP i offentlig sektor vil komme på høring høsten 2022. Sammen med de øvrige partene i offentlig sektor, deltok Akademikerne 25. Mars 2022 på et møte i AID om temaet. Formålet med møtet var «.… å sikre en felles forståelse av gjenstående uavklarte punkter og diskutere videre framdrift.» I møtet gjennomgikk partene i korte trekk hvilken tematikk som i lys av 2018-avtalen er problemstillinger partene må diskutere nærmere. 
AID skisserte at departementet vil ha en dialog med partene i perioden frem til høringsfristen, med mål om å klargjøre felles forståelse og problembeskrivelse i god tid før høringsfristen utløper. Lovproposisjonen vil etter planen sendes Stortinget våren 2023.  
[bookmark: _Toc114065539]2.2 Akademikernes utvalg og samarbeidsorgan
Akademikerne har tre forhandlingsutvalg: Akademikerne stat (statlig tariffområde), Akademikerne kommune (KS, Oslo kommune og Samfunnsbedriftene) og Akademikerne Helse (Spekter helse/helseforetakene). Forhandlingsutvalgene fremste oppgave er å gjennomføre forhandlinger om tariffavtaler knyttet til lønns- og arbeidsvilkår for medlemmene i sektorene, men tar også opp ulike tariffpolitiske problemstillinger knyttet til sektorene. 
I tillegg har Akademikerne to samarbeidsutvalg, Akademikerne privat og Akademikerne næringsdrivende. Disse samarbeidsutvalgene forhandler ingen tariffavtaler på vegne av akademikerfellesskapet, men har fokus på ulike problemstillinger og temaer knyttet til privat ansatte og næringsdrivende medlemmer. 
Forhandlingsutvalgene/samarbeidsorganene har hatt følgende valgte ledere og nestledere i perioden:
Akademikerne stat
Leder Kari Nordli, Tekna 
Nestleder Julius Okkenhaug, Norsk psykologforening
Akademikerne kommune
Leder Tonje Leborg, Norsk Lektorlag
Nestleder Erik Graff, Juristforbundet
Akademikerne helse
Leder Rune Frøyland, Norsk psykologforening
Nestleder Marit Hermansen, Den norske legeforening (t.o.m 31/8-2021)
Nestleder Anne-Karin Rime, Den norske legeforening (f.o.m 1/9-2021)
Akademikerne privat
Leder Marianne Gran Juriks, Tekna
Nestleder Robert Kjøsnes, Afag
Akademikerne næringsdrivende
Leder Michael Rummelhoff, Juristforbundet (t.o.m. 31. august 2022)
Nestleder Mette R. Fredriksen, Den norske veterinærforening

[bookmark: _Toc114065540]2.2.1 Akademikerne stat
Mellomoppgjøret 2021
I statlig sektor ble det brudd i forhandlingene for alle Hovedsammenslutningene. Gjennom
mekling ble Akademikerne og staten enige om en økonomisk ramme tilsvarende anslaget i
frontfaget på 2,7 prosent. I praksis innebar dette en avsetning til lokale kollektive forhandlinger med 3,35 prosent av Akademikernes lønnsmasse.
 
Hovedavtalen i staten skulle vært reforhandlet høsten 2021, men som følge av blant annet
koronasituasjonen ble avtalen prolongert ut 2022. Som følge av korona-situasjonen ble partene også enige om å videreføre ut året tidligere avtalt suspensjon av kjernetidsbestemmelsene i særavtale om fleksibel arbeidstid. 

Hovedtariffoppgjøret 2022
Hovedtariffoppgjøret i staten startet 20. april og endte med brudd for alle hovedsammenslutningene 29. april. Meklingen hadde oppstart 2. mai, med meklingsfrist 23. mai. Akademikerne ble 24. mai enige med staten om ny hovedtariffavtale. 
Etter hovedtariffoppgjøret 2022 har Akademikerne og Unio likelydende avtaler. Rammen for oppgjøret er anslått til 3,84 prosent, noe som innebærer at 2,46 prosent fordeles i sin helhet til lokale, kollektive forhandlinger med virkning fra 1. mai 2022.  
Akademikerne har i flere år hatt en lønnsstige på ti år. I årets oppgjør ble det i tillegg innført en lønnsstige på 16 år. Denne stigen har en årlig stigning på 1,1 prosent de første ti årene og deretter 0,55 prosent årlig stigning de siste seks årene. De lokale parter har tidligere hatt muligheter til å avtale inntil seks fridager pr. år som et seniorpolitikks tiltak. Etter oppgjøret i 2022 kan lokale parter, som et alternativ, avtale karriere- og kompetansemessige tiltak. 

Partene ble enige om å sette ned en partssammensatt gruppe som skal kartlegge hvordan virksomhetene praktiserer reisetid og vurdere om praksisen er i tråd med regelverket på området. Videre skal en gruppe jobbe videre med vilkårene for hjemmekontor. Gruppen skal blant annet vurdere forsikringsordninger, dekning av kostnader til utstyr og hvordan forsvarlige arbeidsforhold på hjemmekontor kan ivaretas. Partene ble også enige om å gjennomgå helheten i stillingskodesystemet i staten slik at det er tilpasset behovet til arbeidsgivere, ansatte og publikum.

[bookmark: _Toc114065541][bookmark: _Toc522810448]2.2.2 Akademikerne kommune - KS
[bookmark: _Toc114065542]Mellomoppgjøret 2021
[bookmark: _Toc114065543]Oppgjøret for alle forhandlingssammenslutningene gikk til mekling. Meklingsresultatet innebar en økonomisk ramme for lektorene (kapittel 4) på 2,82 prosent. Av dette ble det avsatt midler på 1,0 prosent pr 01.10.2021 til lokale forhandlinger i kapittel 4. Norsk Lektorlag aksepterte ikke meklingsresultatet og tok ut 44 av sine medlemmer i streik. Denne ble avsluttet 11.06.22 og Lektorlaget tilsluttet seg meklerens forslag. Videre ble det gjennomført kollektive lokale forhandlinger for Akademikernes medlemmer i kapittel 3 og 5. 
[bookmark: _Toc114065544]Høsten 2021 ble Hovedavtalen reforhandlet, og i januar 2022 ble partene enige om ny Hovedavtale i KS-området med varighet fra 01.01.2022 til 31.12.2023.
I november ble ny pensjonsavtale (SGS2020) gjeldende fra 1.1.2022 til 31.12.2023 forhandlet frem. De viktigste endringene innebærer at det skal betales full premie i inntil 3 år for arbeidstakere som har ulønnet permisjon og mottar pleiepenger og at beløpet AFP-pensjonister kan tjene, uten avkortning i pensjon, er økt til kr 30 000,- i året.
[bookmark: _Toc114065545]Desember 2021 inngikk partene en “Korona-avtale” om kompensasjon for ekstra arbeidstid, for å mobilisere arbeidskraft. Avtalen gjaldt helse- og omsorgssektoren, utdanningspersonell og ledere unntatt arbeidstidsbestemmelsene, og hadde en varighet fra 20.12.2021 til 30.04.2022
Hovedtariffoppgjøret 2022
Hovedtariffoppgjøret i KS-området startet 6. april og ble avsluttet med en bruddprotokoll 29. april. Oppgjøret gikk til mekling med alle hovedsammenslutningene. Meklingsresultatet ble godkjent av 37 av forbundene i Akademikerne, Unio, YS og LO. Norsk Lektorlag, Utdanningsforbundet og Skolenes Landsforbund aksepterte ikke resultatet og er i streik. Norsk Lektorlags hovedkrav inn i forhandlingene var reallønnsvekst og systemskifte for lektorene.
For de av Akademikernes medlemmer som forhandler etter kapittel 3 og 5 (utelukkende lokalt uten sentralt avsatte rammer) blir forhandlingene gjennomført med siste frist 1. oktober. Virkningsdato for lønnstillegg etter disse forhandlingene er 1. mai 2022, med mindre partene lokalt blir enige om noe annet.
Resultatet av meklingen for medlemmer som tilhører kapittel 4 i Hovedtariffavtalen (lektorene) var en økonomisk ramme på 3,84 prosent fordelt på ansiennitetstabellen med sentrale generelle tillegg fra mellom kr 12 000,- til kr 16 800,- 
For den nye tariffperioden ble det satt ned fem partssammensatte utvalg for Hovedtariffavtalen og et for Hovedavtalen. For Hovedtariffavtalen gjelder dette temaene heltidskultur, reisetid/ vakt på vaktrom, hjemmekontor, sentrale lønns- og stillingsbestemmelser og avtalens vedlegg 1. For Hovedavtalen er temaet for partsamarbeidet å oppdatere veileder og lage felles opplæring.  
[bookmark: _Toc522810450][bookmark: _Toc114065546][bookmark: _Toc522810451]2.2.3 Akademikerne kommune – Samfunnsbedriftene
[bookmark: _Toc114065547]Mellomoppgjøret 2021
[bookmark: _Toc114065548]I tariffområdet Samfunnsbedriftene kom partene til enighet etter forhandlinger. Enigheten innebar en økonomisk ramme på 2,82 prosent for øvrige grupper uten akademisk utdanning. Det ble gjennomført kollektive lokale forhandlinger for Akademikernes medlemmer i virksomhetene tilknyttet Samfunnsbedriftene.
Hovedtariffoppgjøret 2022
Hovedtariffoppgjøret i Samfunnsbedriftene startet 8. juni og ble avsluttet med enighet mellom alle parter 9. juni. Resultatet var en økonomisk ramme på 3,84 prosent for medlemmene til LO og YS, som tilhører Hovedtariffavtalens gruppe 1 med sentral lønnsdannelse. Det ble satt av 1 prosent av midlene til lokale forhandlinger for denne gruppen. Akademikernes og Unios medlemmer tilhører gruppe 2 i avtalen og har dermed utelukkende lokal lønnsdannelse. Disse kollektive lokale forhandlingene har virkningstidspunkt 1.5.2022 med mindre partene lokalt blir enige om noe annet. 
[bookmark: _Toc522810453][bookmark: _Toc114065549]2.2.4 Akademikerne kommune - Oslo kommune
[bookmark: _Toc114065550]Mellomoppgjøret 2021
[bookmark: _Toc114065551]I Oslo kommune gikk alle sammenslutningene til mekling. Akademikerne ble til slutt enige med Oslo kommune om lønnsjustering innenfor tilsvarende ramme som frontfagets anslag på 2,7 prosent. Dette ble fordelt med et prosentvist tillegg på lønnstabellen på 3,45 prosent, minimum 16 500 kr, med virkning fra 1.5.2021.
[bookmark: _Toc114065552]I slutten av desember 2021 ble det inngått en tilsvarende «Korona-avtale» i Oslo kommune som i KS. Avtalen var gyldig fra 22.12.2021 til 30.04.2022, og gjaldt Utdanningsetaten, Barne- og familieetaten, Velferdsetaten, Helseetaten, Sykehjemsetaten og bydelene i Oslo kommune.
Hovedtariffoppgjøret 2022
Hovedtariffoppgjøret i Oslo kommune startet 20. april og ble avsluttet med bruddprotokoll den 29. april. Oppgjøret gikk til mekling med alle partene. Meklingsresultatet ble godkjent av alle partene, og hadde en samlet økonomisk ramme på 3,84 prosent. Det ble gitt et prosentvist tillegg på lønnstabellen på 3,71 prosent, minimum 18 800 kr, med virkning fra 1.5.2022.
Spesielt viktige punkter for Akademikerne i meklingsprotokollen er punkt 4) Bruk av profesjonskoder, 5) Oppfølging av punkt 5 i meklingsprotokollen fra tariffrevisjonen 2020 og 6) Tilslutningsavtale til særbestemmelser med Utdanningsforbundet (skoleverket).
[bookmark: _Toc522810457][bookmark: _Toc114065553]2.2.5 Akademikerne helse  
Mellomoppgjøret 2021
Akademikerne helse kom til enighet etter forhandlinger med Spekter i område 10 og område 13. De økonomiske resultatene var på nivå med resten av offentlig sektor. I november 2021 ble det inngått en ny Hovedavtale mellom Spekter og Akademikerne helse, samt avtale om avvikende forhandlingssystem i helseforetakene. Det ble også signert protokoll om fordelingen av ansvar mellom Akademikerne helse og SAN for foreninger som er tilsluttet både Akademikerne og SAN. I oppfølgingen av 2020-oppgjøret har det vært dialog mellom partene om grensen mellom arbeidstid/reisetid og fritid, uten å konstatere annet enn at partene er uenige.
Høsten 2021 ble det inngått en ny hovedavtale med Spekter. Avtalen gjelder frem til 31. desember 2025. Hovedavtalen har fått en ny innledning som beskriver formålet med avtalen tydeligere og løfter topartssamarbeidet. De tillitsvalgtes rolle er også forsterket. Den nye hovedavtalen er tydelig på at partsdialogen lokalt også skal omhandle temaer som blir viktige i arbeidslivet fremover, slik som digitalisering, klima og miljøtiltak.
Hovedtariffoppgjøret 2022
Hovedtariffoppgjøret for 2022 startet 5. april og ble avsluttet med enighet 23. juni. Det økonomiske resultatet var på linje med resten av offentlig sektor. Med unntak av leger i spesialisering ble alle Akademiker-gruppenes lønnsoppgjør fremforhandlet lokalt.  
De sosiale bestemmelsene ble videreført, og det ble avtalt en redaksjonell gjennomgang av protokoll og overenskomstdel. Akademikerne og de andre arbeidstakerorganisasjonene hadde flere krav for å styrke arbeidslinja og gjøre det mer attraktivt for eldre arbeidstakere å fortsette i arbeid, men fikk ikke gjennomslag for dette. 
[bookmark: _Toc522810447]I perioden har det partssammensatte utvalget for Samarbeid, integrering og kompetanse etablert undergrupper for å følge opp arbeid som ble avtalt i 2020. Gruppene har arbeidet med teknologi og kontroll (erfaringskonferanse), kompetanseutvikling (veileder) og likelønn mht. til kjønn. I tillegg ble det avtalt en egen arbeidsgruppe for bærekraft og miljø. Arbeidsgruppen for bærekraft og miljø har utarbeidet en egen veileder for hvordan partene lokalt kan samarbeide for å få til bærekraftig utvikling i sykehusene. Det ble i hovedoppgjøret 2022 avtalt en videreføring av det partssammensatte utvalget og at arbeidet med likestilling/likelønn skal videreføres. Utvalget skal i perioden innhente erfaringer fra virksomhetenes arbeid med likestilling/likelønn, bruk av den nye likestillings- og diskrimineringsloven og tilrettelegging for likestilling, mangfold, integrering og livsfasebehov. Erfaringene skal danne grunnlag for drøftinger mellom Akademikerne og Spekter om hvordan kvinners og menns lønn utvikler seg i Spekter-området.
2.3 [bookmark: _Toc114065554]Samarbeidsorganer
[bookmark: _Toc114065555]2.3.1 Akademikerne næringsdrivende 
[bookmark: _Toc522810446]Akademikerne næringsdrivende er et samarbeidsorgan som har som formål å arbeide for gode rammebetingelser for næringsdrivende. Samarbeidsutvalget har hatt 14 møter i styreperioden og inkludert to utvalgsseminar. 
Akademikerne næringsdrivende har i perioden hatt fem prioriterte saker som de har jobbet aktivt med:
· Minstefradrag for enkeltpersonforetak
· Økt skattefradrag for frivillig pensjonssparing for selvstendig næringsdrivende
· Økt kunnskap om pensjon blant næringsdrivende medlemmer	
· Bedre sykepengerettigheter for selvstendig næringsdrivende 
· Og at salærsatsen økes til et akseptabelt nivå og justeres automatisk årlig i henhold til G

For å synliggjøre Akademikerne næringsdrivende og bidra til kompetanseheving har utvalget arrangert åtte webinarer i perioden. Alle webinarene har vært godt besøkt med over 2 500 deltakere totalt.
[bookmark: _Toc114065556]2.3.2 Akademikerne privat 
Akademikerne Privat har som formål at foreningene skal styrke sin posisjon overfor private arbeidsgiverforeninger og arbeidsgivere. 10 av Akademikernes 13 medlemsforeninger er representert i utvalget. Tannlegeforeningen, KOL og Lektorlaget deltar ikke. Akademikerne Privat har hatt 7 møter og 2 seminarer.
Utvalget har diskutert aktuelle og mulige fremtidige arbeidspolitiske saker. Utvalget har diskutert aktuelle saker som har vært oppe til diskusjon i Akademikerne og som er av betydning for utvalgets medlemmer. Blant tema som har vært oppe til behandling i utvalget nevnes arbeidstid, ny hjemmekontorforskrift, inngåelse av og innholdet i tariffavtaler (herunder revisjon av tariffavtaler, samt arbeid med etablering av tariffavtaler innen finans og konsuletentbransjen). Diskusjon om disse temaene er nyttig for rådgivning til medlemmer og tillitsvalgte i foreningene. 
Utvalgets medlemmer har også brukt tid på diskusjon og erfaringsoverføring når det gjelder form og innhold i tillitsvalgtopplæring. Det har også vært oppe tema knyttet til fremtidens arbeidsliv (herunder kompetanse, seniorer, og aldersgrenser), foreningenes tilbud til egne medlemmer (med særlig vekt på juridisk bistand og rådgivning), det organiserte arbeidslivet og organisasjonsgrad i privat sektor, erfaringer med gjeldende IA-avtale og behov for justeringer, bærekraft, personvern, og globalisering av arbeidsmarkedet

[bookmark: _Toc114065558]Vedlegg 1: Policydokumenter for Akademikerne pr. oktober 2022
· Policydokument om helsenæring (vedtatt september 2018) 
· Policydokument om organisering, styring og ledelse i offentlig sektor (vedtatt oktober 2013)
· Policydokument om helse (vedtatt oktober 2013)
· Policydokument om et kunnskapsbasert og bærekraftig næringsliv (vedtatt desember 2017) 
· Policydokument om fremme likestilling - hindre diskriminering (vedtatt mars 2010)
· Policydokument om arbeidstid (vedtatt juni 2012)
· Policydokument om skatt- og avgiftspolitikk (vedtatt desember 2016)
· Policydokument om et helsefremmende og inkluderende arbeidsliv (vedtatt mai 2013) 
· Policydokument om etter- og videreutdanning (vedtatt juni 2018) 
· Policydokument om høyere utdanning og forskning (vedtatt juni 2018) 
· Policydokument om barnehage, grunnskole og videregående (vedtatt juni 2018)
· Policydokument om alderspensjon (vedtatt desember 2015)
· Policydokument om klima og miljø (vedtatt desember 2019)


[bookmark: _Toc114065559]Vedlegg 2: Akademikernes konferanser og seminarer
2020
· Akademikernes høstkonferanse 2020
· Oppstartseminar for styret
· Generalsekretærsamling
2021
· Seminar om NOU 2021: 2 Sysselsettingsutvalget (digitalt)
· Seminar om hjemmekontor/fjernarbeid (digitalt)
· Tariffsamling kommune (digitalt)
· Tariffseminar stat (digitalt)
· Webinar omstilling (digitalt)
· Evalueringskonferanse kommune (digitalt)
· Regionale tariffkurs stat og kommune
· To omstillingskurs stat
· Strategiseminar for styret (digitalt)
· IA-seminar juni (digitalt)
· Deltakelse Arendalsuka
· Akademikernes høstkonferanse 2021: Koronagenerasjonen – blir alt bra?
· IA-seminar november
· Høstkonferanse for Akademikerne stat, kommune og helse
· Webinarer Akademikerne Næringsdrivende:
· Fra idé til plan – suksesskriterier ved oppstart av virksomhet 
· Pensjon for næringsdrivende – ikke bli en pensjonstaper
· Valg av selskapsform
· Skattemessige forhold for næringsdrivende
· Optimalisering av pensjon for næringsdrivende
2022
· Topplederkonferansen
· Inntektspolitisk konferanse
· Tariffseminar stat
· Evalueringskonferanse stat
· Tillitsvalgtkurs for UH sektor
· Regionale tariffkurs stat og kommune
· Tre omstillingskurs stat
· GS-samling
· IA-seminar 
· Seminar om NOU 2022: 7 Et forbedret pensjonssystem 
· Styreseminar Bergen 
· Deltakelse Arendalsuka
· Samarbeidskonferanser
· Nordisk Akademikerforum
· Høstkonferanser for Akademikerne stat, kommune og helse
· Webinarer Akademikerne Næringsdrivende:
· Personvern og GDPR for næringsdrivende og små selskaper
· Sosiale rettigheter for næringsdrivende
· Show me the SoMe! Hvordan bruke sosiale medier som næringsdrivende




[bookmark: _Toc114065560]Vedlegg 3: Akademikernes sekretariat 2020-2022
Akademikerne sekretariat holder til i lokaler på Fritjof Nansens plass 6 i Oslo. Ansatte i sekretariatet i perioden: 
Generalsekretær 				Bengt Holmen
Organisasjonssjef 				Christine Meling
Utredningssjef 					Nina Sverdrup Svendsen 
Forhandlingssjef 				Odd Håker (t.o.m. 31.12.2020)
Strategisk rådgiver 				Svein Sjølie (t.o.m. 31.12.2020)
Forhandlingssjef 				Anette Bjørlin Basma 
Fagsjef samfunnsøkonomi 			Hanne Jordell (t.o.m. 31.12.2021)
Rådgiver 					Hilde Jåsund 
Prosjektkonsulent 				Tone Cecilie Johannessen
Seniorrådgiver 					Grethe Lunde 
Kommunikasjonssjef 				Christine Rian Johannessen 
Samfunnspolitisk rådgiver 			Helge Kvandal 
Kommunikasjonsrådgiver 			Victoria Wilden 
Rådgiver 					Øystein Holm-Haagensen 		
Adm. Sekretær/rådgiver 			Ingeborg Guleng Laugerud
Seniorrådgiver 					Astrid Merethe Svele 
Seniorrådgiver 					Joakim Østbye 
Seniorrådgiver 					Atle Gullestad (f.o.m. 06.04.21)
Seniorrådgiver 					Annette Narverud (f.o.m. 03.05.21)
Kommunikasjonsrådgiver (vikariat) 		Karoline K. Isaksen (f.o.m 10.01.22)
Omstillingstillitsvalgt 				Morten Skaarer

Regnskapsfører 				Gunvor Kvarving (Hurd)

[bookmark: _Toc114065561]Vedlegg 4: Deltakelse i sentrale utvalg, styrer og råd for Akademikerne 
Leder:
· Regjeringens kontaktutvalg 
· Arbeidsliv- og pensjonspolitisk råd  (ALPR)
· Kompetansepolitisk råd
· Råd for rettferdig omstilling
· Arbeidslivets klimaråd
· Sysselsettingsutvalget 
Andre: 
· Pensjonsutvalgets råd – Anders Kvam (Tekna)
· Utvalg om fremtidens arbeidsliv - Nina Sverdrup Svendsen 
· Kompetansebehovsutvalget - Christine Meling
· Tekniske beregningsutvalg for inntektsoppgjørene (TBU) - Grethe Lunde
· Teknisk beregnings- og statistikkutvalg for kommunesektoren - Grethe Lunde
· Statistikk- og beregningsutvalget i staten – Grethe Lunde og Anette B. Basma/Atle Gullestad
· Beregningsutvalg i Oslo kommune - Grethe Lunde, Annette Narverud, Anette Bjørlin Basma 
· Feriepengelovutvalget – Astrid M. Svele
· Pensjonspolitisk arbeidsgruppe under ALPR – Anders Kvam 
· Rådgivende utvalg for «Avtale om statlige OU-midler» - Anette B. Basma
· Rådgivende utvalg for «SG1020 – OU-midler» - Anette B. Basma
· Styret for «Avtale om OU-ordningen for helseforetakene i Spekter» - Anette B. Basma
· Styret for OU-ordningen i Oslo Kommune - Henrik Storås, Tannlegeforeningen/Marit Kamøy, Legeforeningen
· Kontaktutvalget for Oslo kommune – Erik Graff
· Styret for Pensjonskontoret KS-området - Anders Kvam. Ole Jakob Knutsen vara.
· Senter for seniorpolitikk – styremedlem – Håvard Holm
· Den norske ILO-komiteen - Astrid M. Svele
· Referansegruppe for allmenngjøringsordningen - Astrid M. Svele 
· Arbeidstilsynets regelverksforum – Anette B. Basma t.o.m. 13.10.2019. Astrid M. Svele f.o.m. 14.10.2019
· Tvisteløsningsnemnda til arbeidsmiljøloven, vara - Ragnhild Bø Raugland (Juristforbundet)
· Kompetanseforum Oslo – Christine Meling
· Næringspolitiskforum Oslo – Joakim Østbye
· Programområdestyre for bransjeprogram kommunal helse og omsorg – Joakim Østbye
· Samarbeidsorgan for bransjeprogrammene – Joakim Østbye
· Digitaliseringsstyret for høyere utdanning og forskning – Joakim Østbye
· Råd for kvalitetsprogrammer (Direktoratet for høyere utdanning og kompetanse) – Joakim Østbye
· Koordineringsgruppen for flere læreplasser- Ingeborg Guleng Laugerud
· Nasjonal koordineringsgruppe Inkluderende arbeidsliv – Nina Sverdrup Svendsen
· Faggruppen IA – Hanne Jordell t.o.m. 31.12.2021, Øystein Holm-Haagensen f.o.m. 1.1.2022
· Bransjeprogram IA Sykehus - Kristin Krogvold og Ellen E. Engh, Akademikerne H
· Bransjeprogram IA Leverandørindustrien til olje og gass – Anne Øyen (Tekna) t.o.m. 9. 2021, Peggy Aasheim (Tekna) f.o.m. 10. 2021.
· Arbeidstilsynets råd – Nina Sverdrup Svendsen
· STAMIs fagråd – Nina Sverdrup Svendsen
· IA Referansegruppe arbeidsmiljøsatsingen - Øystein Holm-Haagensen
· Arbeidsgruppe likestilling i arbeidslivet – Nina Sverdrup Svendsen
· Inkluderingsdugnaden styringsgruppe Vi inkluderer - Øystein Holm-Haagensen
· Partssammensatt IA-arbeidsgruppe i staten – Marianne Kringlebotn 
· “Best sammen” - IA-arbeidet i KS-sektoren – Frode Svartvatn 
[bookmark: _Toc114065562]Oppnevninger/annet
Akademikerne har med bidrag fra foreningene foreslått for innstilling av meddommere til Sentral arbeidsrett og arbeidslivskyndige meddommere til ordinære domstoler for perioden 2021-2023.


[bookmark: _Toc114065563]Vedlegg 5: Sentrale høringssvar og innspill 
· NOU 2020:12 – Næringslivets betydning for levende og bærekraftige lokalsamfunn (Distriktnæringsutvalget), Kommunal- og moderniseringsdepartementet
· NOU 2020: 13 Private aktører i velferdsstaten, Fiskeri- og næringsdepartementet
· NOU 2019: 7 Arbeid og inntektssikring og NOU 2021: 2 Kompetanse, aktivitet og inntektssikring, Arbeids- og sosialdepartementet
· NOU 2021: 6 Myndighetenes håndtering av koronapandemien, Justis- og beredskapsdepartementet
· NOU 2021: 4 - Norge mot 2025, Finansdepartementet
· NOU 2021:9 Den norske modellen og fremtidens arbeidsliv – Utredning om tilknytningsformer og virksomhetsorganisering, Arbeids- og sosialdepartementet
· NOU 2022: 2 Akademisk ytringsfrihet, Kunnskapsdepartementet
· Forslag til endringer i tilskuddsordning for foretak med stort omsetningsfall, Nærings- og fiskeridepartementet
· Forslag til endringer i statsborgerloven og statsborgerforskriften (endring i kravene til oppholdstid mm.), Kunnskapsdepartementet
· Forslag om å øke den øvre aldersgrensen i staten fra 70 til 72 år, Arbeids- og sosialdepartementet
· Utredning om pensjon fra første krone og første dag, Finansdepartementet
· Forslag til nytt arbeidsmarkedstiltak – sommerjobb for unge med bistandsbehov, Arbeids- og sosialdepartementet
· Samordning av dagpenger mot private tjenestepensjonsordninger, Arbeids- og sosialdepartementet
· Forslag om å gjøre allmenngjøringsloven og ferieloven gjeldende på Svalbard, Arbeids- og sosialdepartementet
· Forskrift om endring i forskrift om midlertidige regler for utdanningsstøtte som følge av utbruddet av covid-19 og forskrift om endring i forskrift om tilbakebetaling av utdanningslån 2021, Kunnskapsdepartementet
· Det handler om Norge, kommunal- og moderniseringsdepartementet
· Regulering av grunnbeløp og alderspensjon i folketrygden 2021, Arbeids- og sosialdepartementet
· Utkast til veileder om taushetsplikt, opplysningsplikt og opplysningsrett i forvaltningen, Justis- og beredskapsdepartementet
· Meld. St. 19 (2020–2021) Styring av statlige universiteter og høyskoler, Utdannings- og forskningskomiteen
· Prop. 111 L (2020−2021) Endringer i universitets- og høyskoleloven, utdanningsstøtteloven, fagskoleloven og yrkeskvalifikasjonsloven mv, Utdannings- og forskningskomiteen 
· Meld. St. 21 (2020–2021) Fullføringsreformen – med åpne dører til verden og fremtiden, Utdannings- og forskningskomiteen 
· Forslag til nytt arbeidsmarkedstiltak – sommerjobb for unge med bistandsbehov, Arbeids- og sosialdepartementet
· Forskrift om plikt til å fratre ved aldersgrense, Arbeids- og sosialdepartementet
· Endringer i helsepersonelloven: autorisasjon av naprapater, osteopater, logopeder og paramedisinere, Helse- og omsorgsdepartementet
· Forlengelse av midlertidig forskrift om gjennomføring av utdanninger regulert av rammeplan mv. i forbindelse med utbruddet av covid-19, Kunnskapsdepartementet
· Endringer i reglene om påseplikt etter allmenngjøringsloven (oppdragstakers dokumentasjonsplikt), Arbeids- og sosialdepartementets
· Forslag om å forskriftsfeste ansettelsesform for direktøren i Datatilsynet, Kommunal- og moderniseringsdepartementet
· Forslag til nytt unntak frå maksimal varigheit for arbeidsavklaringspengar – moglegheit til forlenging av stønadsperioden ved langvarig ventetid på behandling, Arbeids- og sosialdepartementet
· Utkast til strategi for forskerrekruttering, Kunnskapsdepartementet
· Forslag til endringer i egenbetalingsforskriften, Kunnskapsdepartementet
· Forslag til endringer i forskrift om arbeid som utføres i arbeidstakers hjem, Arbeids- og sosialdepartementet
· Jobbfradrag for unge, Finansdepartementet
· Strategi for digital omstilling i universitets- og høyskolesektoren 2021-2025, Kunnskapsdepartementet
· Forslag om ny ordning for beskatning av ansatteopsjoner i selskap i oppstarts- og vekstfasen, Finansdepartementet
· Rapporten Administrative forhold ved Arbeidsretten, Arbeids- og sosialdepartementet
· Om forslag til nye regler for reduksjon av uføreytelser fra folketrygden og offentlige og private tjenestepensjonsordninger, Arbeids- og sosialdepartementet
· Forslag til forskrift om deling av taushetsbelagte opplysninger og behandling av personopplysninger m.m. i det tverretatlige samarbeidet mot arbeidslivskriminalitet, Justis- og beredskapsdepartementet
· Langtidsplan for forskning og høyere utdanning, Kunnskapsdepartementet
· Forskrift om nasjonal retningslinje for masterutdanning i psykisk helse-, rus og avhengighetsarbeid for sykepleiere og forskrift om nasjonal retningslinje for tverrfaglig videreutdanning i psykisk helse-, rus- og avhengighetsarbeid, Kunnskapsdepartementet
· Forslag til endringer i universitets- og høyskoleloven, fagskoleloven og opplæringsloven, Kunnskapsdepartementet
· Forslag til endringer i bestemmelser om regulering av pensjon, Arbeids- og sosialdepartementet
· Forslag om tiltak for en forenklet og mer målrettet bedriftshelsetjenesteordning, Arbeids- og sosialdepartementet
· Rett til hospitering i ordinært arbeid for tiltaksdeltakere i skjermet virksomhet (VAT), Arbeids- og sosialdepartementet
· Fleksibel bruk av avkastningsoverskudd for garanterte pensjonsprodukter, Finansdepartementet
· Kollektiv søksmålsrett for fagforeninger om ulovlig innleie, Arbeids- og sosialdepartementet
· Forskrift om opptak til høgare utdanning for opptaksåret 2022-2023 – spesielle opptakskrav til lærarutdanning, Kunnskapsdepartementet
· Forslag til ny opplæringslov og endringar i friskolelova, Kunnskapsdepartementet
· Utarbeidelse av regjeringens pakker med smitteverntiltak, Nærings- og fiskeridepartementet
· Forlengelse av reglene om koronasertifikat, Helse- og omsorgsdepartementet
· Forslag til endringer i regelverket for arbeidsavklaringspenger, Arbeids- og inkluderingsdepartementet
· Tillitsreform i offentlig sektor, Kommunal- og distriktsdepartementet
· Forslag til endringer i karanteneloven, Kommunal- og distriksdepartementet
· Forslag om overtredelsesgebyr og straffesanksjonering av brudd på regelverket for legemidler til dyr, Helse- og omsorgsdepartementet
· Akademikernes innspill til arbeidet med ny eierskapsmelding, Nærings- og fiskeridepartementet
· Akademikernes innspill til Utsynsmeldingen, Kunnskapsdepartementet
· Endringer i regelverket for inn- og utleie fra bemanningsforetak, Arbeids- og inkluderingsdepartementet
· Endringer i domstolstrukturen, Justis- og beredskapsdepartementet
· Akademikernes innspill til kommuneproposisjonen, Kommunal- og forvaltningskomiteen
· Ratifikasjon av ILO-konvensjon nr. 190 om avskaffelse av vold og trakassering i arbeidslivet, og om endringer i arbeidsmiljølovens regelverk om trakassering, Arbeids- og inkluderingsdepartementet
· Akademikernes innspill til Opptaksutvalget, opptaksutvalget
· Akademikernes innspill til Generalistkommuneutvalget, Kommunal- og distriktsdepartementet
· Akademikeres innspill til regjeringens distriktsmelding, Kommunal- og distriktsdepartementet
· Rapport fra ekspertutvalg om finansiering av universiteter og høyskoler, Kunnskapsdepartementet
· Rapport for et partssammensatt utvalg- sikring av feriepenger, Arbeids- og inkluderingsdepartementet
· Forslag til endringer i eksportkontrollforskriften, Utenriksdepartementet
· Unntak fra kravet om relevant kompetanse i undervisningsfag og plikt til å politianmelde ved bruk av falsk dokumentasjon, Kunnskapsdepartementet
· Forslag til endringer i arbeidsmiljøloven – styrking av retten til heltid
· Forslag om å tillate at sykmelding kan gis etter e-konsultasjon
Statsbudsjett 
2020
· Akademikernes innspill til revidert nasjonalbudsjett 2020
· Akademikernes innspill til Stortingets Finanskomite – revidert nasjonalbudsjett 2020
· Innspill til regjeringens budsjettkonferanse august 2020
· Akademikernes innspill til Statsbudsjettet for 2021: Finanskomiteen
· Akademikernes innspill til Statsbudsjettet 2021: Næringskomiteen
· Akademikernes innspill til Statsbudsjettet 2021: Arbeids- og sosialkomiteen
· Akademikernes innspill til Statsbudsjettet 2021: Utdannings- og forskningskomiteen
· Akademikernes innspill til Statsbudsjettet 2021: Energi- og miljøkomiteen
2021
· Akademikernes innspill til Statsbudsjettet 2022 
· Akademikernes innspill til revidert nasjonalbudsjett 2021
· Akademikernes innspill til Stortingets Finanskomite – revidert nasjonalbudsjett 2021
· Akademikernes innspill til Statsbudsjettet for 2022: Finanskomiteen
· Akademikernes innspill til Statsbudsjettet 2022: Næringskomiteen
· Akademikernes innspill til Statsbudsjettet 2022: Arbeids- og sosialkomiteen
· Akademikernes innspill til Statsbudsjettet 2022: Utdannings- og forskningskomiteen
· Akademikernes innspill til Statsbudsjettet 2022: Justiskomiteen
· Akademikernes innspill til Statsbudsjettet 2022: Familie- og kulturkomiteen
2022
· Akademikernes innspill til statsbudsjettet 2023 sendt Finansdepartementet, Kunnskapsdepartementet, Nærings- og fiskeridepartementet, Arbeids- og inkluderingsdepartementet og Landbruks- og matdepartementet (februar 2022)
· Akademikernes innspill til statsbudsjettet 2023: supplerende innspill til Kunnskapsdepartementet (juli 2022)
· Akademikernes innspill til revidert nasjonalbudsjett 2022 sendt Finansdepartementet og Nærings- og fiskeridepartementet (april 2022)
· Skriftlig innspill til Finanskomiteen - høring av revidert nasjonalbudsjett 2022

